Βασίλης Γούδας

Ο Βασίλειος Γούδας (περίπου 1779 - 1838) ήταν αγωνιστής της Ελληνικής Επανάστασης του 1821 και μετέπειτα αξιωματικός του Ελληνικού Στρατού.

 Βιογραφικά στοιχεία 
Γεννήθηκε στα ΙωάννιναΣπυρίδωνος Μ. Θεοτόκη, Αλληλογραφία Ι. Α. Καποδίστρια-Ι. Γ. Εϋνάρδου 1826 - 1831, Βιβλιοπωλείον Ι. Ν. Σιδέρη, Εν Αθήναις, 1929, σελ. 432. ή στο Γραμμένο γύρω στα 1779 και συμμετείχε στην επανάσταση του 1821, όντας στενά συνδεδεμένος με την φάρα των Μποτσαραίων. Αρχικά διατέλεσε γραμματέαςΓενική Εφημερίς της Ελλάδος, 30 Ιουνίου 1828, σελ. 1. και υπαρχηγός του Μάρκου Μπότσαρη, υπό την αρχηγία του οποίου συμμετείχε σε αρκετές μάχεςΣύγχρονος Εγκυκλοπαιδεία Ελευθερουδάκη, τόμος 7ος, σελ. 84.. Μάλιστα αναφέρεται πως τον Ιούλιο του 1821 συνέβαλε στον ξεσηκωμό της περιοχής του ΓραμμένουΔήμος Ζίτσας: Γραμμενοχώρια .. 

Το 1823 μερίμνησε, για λογαριασμό της επαναστατικής κυβέρνησης, για την αξιοποίηση της λείας που απέκτησε η ελληνική πλευρά έπειτα από την επίταξη ιταλικού πλοίου, ενέργεια που απέδωσε στους επαναστάτες έσοδα 8.000 γροσίωνΑρχεία της Ελληνικής Παλιγγενεσίας,  Έκδοσις της Βιβλιοθήκης της Βουλής των Ελλήνων, Αθήναι, 1981, τόμος 13ος, σελ. 232 - 234.. Μετά το θάνατο του Μάρκου Μπότσαρη, χρημάτισε γραμματέας του, επίσης οπλαρχηγού και αδελφού του Μάρκου, Κώστα Μπότσαρη.

Τον Σεπτέμβριο του 1824, μετά από αναφορά του Κώστα Μπότσαρη που περιέγραφε θετικά την μέχρι τότε συνεισφορά του στην υπόθεση της ελληνικής επανάστασης, εγκρίθηκε από το Εκτελεστικό, η προαγωγή του Γούδα στο βαθμό του χιλίαρχουΑρχεία της Ελληνικής Παλιγγενεσίας, 1977, τόμος 10ος, σελ 506.. Αργότερα, κατά τις αρχές Ιανουαρίου του 1826, παρουσιάστηκε στην έδρα του Βουλευτικού Σώματος στο Ναύπλιο ως απεσταλμένος της φρουράς του μοναστηρίου του Μεγάλου ΣπηλαίουΑρχεία της Ελληνικής Παλιγγενεσίας, 1973, τόμος 7ος, σελ. 422 - 423. που τελούσε υπό την ηγεσία του Τούσια ΜπότσαρηΝικολάου Σπηλιάδου, Απομνημονεύματα, Εκ του Τυπογραφείου Χ. Ν. Φιλαδελφέως, Αθήνησιν, 1851, τόμος Γ΄, σελ. 87..

Από τα τέλη του 1827 μέχρι τα μέσα του 1828, με αφορμή σοβαρό πρόβλημα υγείας, ο Γούδας μετέβη πρώτα στα Επτάνησα και στη συνέχεια σε διάφορες ευρωπαϊκές πόλεις (μεταξύ άλλων επισκέφτηκε την Ανκόνα, την Πίζα, τη Μασσαλία, τη Γενεύη, το Παρίσι κλπ), συναντώντας παράλληλα διάφορες προσωπικότητες της εποχής όπως ο Ιωάννης Καποδίστριας, ο Ιγνάτιος Ουγγαροβλαχίας, ο Γάλλος στρατηγός Λαφαγιέτ και ο Ιωάννης-Γαβριήλ ΕϋνάρδοςΓενική Εφημερίς της Ελλάδος, 30 Ιουνίου 1828, σελ. 1 - 3..

Ο Βασίλειος Γούδας απεβίωσε στο Μεσολόγγι το 1838, τρεις ημέρες πριν λάβει τον βαθμό του Ταγματάρχη της Βασιλικής Φάλαγγας. Άφησε την σύζυγό του Ελένη και την δεκαετή κόρη του σε άκρα πενία. Με Βασιλικό Διάταγμα στις 24/7/1839 επετράπη στη χήρα του να εκποιήσει το πιστωτικό γραμμάτιο που του είχε δοθεί για τις στρατιωτικές του εκδουλεύσεις ΓΑΚ, Αρχείο Υπουργείου Στρατιωτικών. Προικοδοτήσεις Φαλαγγιτών (περιόδου Όθωνος), Φάκελλος 30, Τεκμήρια 287-9 . Αδελφός του ήταν ο επίσης αγωνιστής της επανάστασης και μετέπειτα ιερομόναχος Σταύρος ΓούδαςΖωσιμάδες, τεύχος 43, σελ. 9 . και ανιψιός του ο γιατρός, συγγραφέας και πολιτικός Αναστάσιος Γούδας.

Παραπομπές

 Βιβλογραφία 
Νικολάου Σπηλιάδου, Απομνημονεύματα, Εκ του Τυπογραφείου Χ. Ν. Φιλαδελφέως, Αθήνησιν, 1851.
Σύγχρονος Εγκυκλοπαίδεια Ελευθερουδάκη, τόμος 7ος.
Περιοδικό Ζωσιμάδες, τεύχος 43.

Πηγές
Αρχεία της Ελληνικής Παλιγγενεσίας, Έκδοσις της Βιβλιοθήκης της Βουλής των Ελλήνων, τόμοι 7ος, 10ος, 13ος.
Γενική Εφημερίς της Ελλάδος, 30 Ιουνίου 1828.

 Εξωτερικοί σύνδεσμοι 
 Βασίλης Γούδας συνοπτικό βιογραφικό σημείωμα από το Ινστιτούτο Νεοελληνικών Ερευνών.

Κατηγορία:Αγωνιστές του 1821